בן מילר

בנט איוון "בן" מילר (באנגלית: Bennet Evan "Ben" Miller; נולד ב-24 בפברואר 1966) הוא קומיקאי, שחקן ובמאי אנגלי. הוא מוכר בעיקר מהיותו חבר בצמד "ארמסטרונג ומילר" יחד עם אלכסנדר ארמסטרונג. מילר וארמסטרונג כתבו וכיכבו בתוכנית מערכונית של ערוץ 4 בשם "ארמסטרונג ומילר" ובתוכנית של ה-BBC "המופע של ארמסטרונג ומילר".

ביוגרפיה
מילר נולד בלונדון, אנגליה שבממלכה המאוחדת, סבו מצד אביו היה ליטאי, חייט במקצועו שהיגר לבריטניה והתגורר באיסט אנד בלונדון. מילר גדל בננטוויץ' שבצ'שייר. אביו של בן, מייקל מילר, היה מרצה לספרות אמריקאית בברמינגהאם. אמו, שמוצאה מוויילס, לימדה אנגלית בקולג' סאות' צ'שייר. למילר יש שתי אחיות צעירות ממנו, לאה וברונוון.

מילר למד בבית הספר המקומי בנאנטוויץ' "Malbank School and Sixth Form College" . אחר כך למד מדעי הטבע בקולג' סט קתרין באוניברסיטת קיימברידג'. בתקופת לימודיו השתתף בהצגות תיאטרון עם רייצ'ל וייס וגם יצא איתה. הוא המשיך ללמוד בקיימברידג' לדוקטורט בנושא פיזיקה של מצב מוצק.

הוא זנח את השלמת התזה ופתח בקריירה של קומיקאי. הוא החל להתעניין בקומדיה במסגרת פסטיבל תיאטרון לאומי לסטונדטים, שנערך באותה שנה בקיימברידג'. ב-1989 לאחר שסיים את התואר הראשון הצטרף למועדון הדרמה "פוטלייטס", ועבד עם אנדי פרסונס, דייוויד וולסטנקרופט וסו פרקינס.

קריירה
מילר עבר לגור בלונדון כדי לקדם את הקריירה שלו כקומיקאי. ב-1992 הוצג בפני אלכסנדר ארמסטרונג, שהיה גם הוא בוגר קיימברידג'. השניים נפגשו במועדון הקומדיה "TBA Sketch Comedy Group" שהוצג בנוטינג היל. לראשונה הם הופיעו יחד במופע באורך מלא ב-1994 בפסטיבל הפרינג' באדינבורו, ובפעם השנייה ב-1996 אז היו מועמדים לפרס פרייר קומדי .

בעקבות הצלחתם הוזמנו ארמסטרונג ומילר להופיע בטלוויזיה בתוכנית שנקראה "ארמסטרונג ומילר" ושודרה מ-1997 עד 2001, עונה אחת בערוץ פאראמונט קומדי ושלוש עונות בערוץ 4. ב-1998 היה לצמד גם תוכנית רדיו ששודרה ברדיו 4 של ה-BBC, ובה הוצגו מערכונים ודמויות מתוכנית הטלוויזיה. אחרי הפסקה של שש שנים חודשה התוכנית בהפקת "Hattrick Productions" ונקראה "המופע של ארמסטרונג ומילר". ב-2008 השתתפו בתוכנית רדיו נוספת בשם "שעת הילדים עם ארמסטרונג ומילר". בין דמויותיהם המוכרות היו צמד טייסי חיל-האוויר המלכותי במלחמת העולם השנייה הדוברים בהגייה אריסטוקרטית אך בעגה של בני-נוער מודרניים, וגם מתנהגים כך.

מילר התחיל גם לשחק גם בסרטי קולנוע. ב-2001 הופיע בסרטו הראשון של סטיב קוגן "שוטר על תנאי". ב-2003 שיחק מילר בתפקיד "בוף", העוזר של הדמות הראשית בגילומו של רואן אטקינסון, בסרט "ג'וני אינגליש". ב-2004 השתתף בסרט "יצאת נסיך".

ב-2004 ו-2005 כיכב מילר בשתי עונות של הסיטקום "The Worst Week of My Life" לצדה של שרה אלכסנדר. ב-2006 השתתף בספיישל חג המולד של התוכנית בשם "The Worst Christmas of My Life". ב-2007 כיכב בתפקיד ג'יימס לסטר בדרמה "בראשית" של רשת ITV, ובסרט האוסטרלי "Razzle Dazzle: A Journey into Dance".

מילר דיבב את הדמות "מאנקי" בסדרת פרסומות טלוויזיה בהשתתפות ג'וני וגאס. ב-2008 הופיע בתפקיד מפיק הטלוויזיה ג'ונתן פופ בסדרה הקומית "תפאורות קרטון" של טוני ג'ורדן בערוץ ITV1, וכיכב בסדרה "Thank God You're Here". ב-2008 ביים את סרט הבכורה שלו "Huge".

ב-2010 שיחק מילר בתפקיד מר פיליפס במותחן "4.3.2.1" שכתב וביים נואל קלארק. בינואר 2011 הגיש את הפרק  בסדרה המדעית "Horizon" של רשת ה-BBC. עוד ב-2011 חזר להופיע בתפקיד ג'יימס לסטר בסדרה "בראשית". מנובמבר 2011 הוא שיחק בתפקיד לואיס הארווי במחזה "The Ladykillers" בתיאטרון גילגוד.

ביולי 2012 יצא לסיור הרצאות עם ספרו "It's Not Rocket Science". הוא הופיע בטקס פרסי הקומדיה הבריטית יחד עם ארמסטרונג ששודר בערוץ 4. ב-2013 השתתף מילר בפרק בסדרה "חדר 101" ובשעשועון "Pointless" במסגרת התוכנית "קומיק ריליף". ב-13 בדצמבר 2014 הופיע בתוכנית לחג המולד של השעשועון " The Celebrity Chase".

מ-2011 עד 2014 כיכב מילר בסדרה "Death in Paradise" של ה-BBC בתפקיד מפקח בילוש ריצ'רד פול. באפריל 2013 פורסם שמילר יעזוב את הסדרה והשחקן קריס מרשל יחליף אותו. מילר הופיע בפרק הראשון של העונה השלישית בו נרצחה הדמות שגילם.

בשנת 2014 הופיע מילר בסרט הקולנוע "Molly Moon". עוד הוא שיחק לצדם של בילי קונולי ודייוויד טננט בסרט "החופשה הסקוטית שלי".

מילר כיכב בתפקיד רוברט הוסטון במחזה "The Duck House", סאטירה פוליטית מאת דן פטרסון וקולין סוואש, לצדן של ננסי קרול ודיאנה ויקרס.

ב-6 בספטמבר 2014 כיכב מילר בתפקיד אורח בדמות השריף מנוטינגהאם בסדרה "דוקטור הו" בפרק "הרובוט משרווד".

ב-2015 בתוכנית לציון 800 שנה למגנה כרטה, שיחק מילר בתפקיד המלך ג'ון בעונה השישית של הסדרה "Horrible Histories".

באוקטובר 2015 התחיל מילר להופיע בסדרה של פרסומות לרשת הסופרמרקטים הבריטית טסקו לצדם של רות ג'ונס וויל קלוז. ב-2015 הגיש מילר את תוכנית הבידור "It's Not Rocket Science" של ITV יחד עם מנחת הטלוויזיה רייצ'ל ריילי והקומיקאי רומש ראנגאנתן.

ב-2016 פרסם מילר ספר המלווה את סדרת ההרצאות שלו בשם  החוקר את השאלה "האם אנחנו לבד ביקום?".
עוד ב-2016 שיחק מילר בתפקיד מארי בסיטקום "I Want My Wife Back" של ה-BBC לצדה של קרוליין קאץ.

הפקה
ב-2006 ביים מילר את פרק הפיילוט שהפך לפרק הראשון בסדרה "סקסונדייל" בכיכובו של סטיב קוגן. יחד עם אלכסנדר ארמסטרונג הקים מילר חברת הפקה בשם "Toff Media".

פרסים
ב-1990 זכה מילר בציון לשבח מהשופטים בפסטיבל הדרמה הלאומי על הופעתו בתפקיד "המלט". ב-1998 היה שותף לכתיבה של הקומדיה "MindGym", יחד עם טים רייט ואדם גי, שזכתה בפרס באפט"א . על "המופע של ארמסטרונג ומילר" זכה הצמד בפרס BCA. ב-2010 זכו בפרס באפט"א עבור התוכנית.

חיים אישיים
אשתו הראשונה של מילר הייתה השחקנית בלינדה סטיוארט-וילסון. לבני הזוג בן אחד, ג'קסון יליד 2006. השניים התגרשו ב-2011. אשתו השנייה של מילר היא ג'סיקה פרקר, בתו של המוזיקאי הבריטי אלן פרקר . הם התחתנו בספטמבר 2013. לבני הזוג בן, הריסון, יליד 2011, ובת שנולדה ביוני 2015.

פילמוגרפיה
 שנה שם שם באנגלית תפקיד הערות 1991 Murder Most Horrid השוטר ווטקינס בפרק "He Died a Death" 1992 The Pall Bearer's Revue סדרת טלוויזיה (פרק אחד) 1993 פרנץ' וסונדרס French and Saunders בפרק "The Silence of the Lambs" Paul Merton: The Series תפקידים שונים 1995 You Bet! בתפקיד עצמו / תפקידים שונים חדר מיון Casualty דניאל מורדוך בפרק "Trials and Tribulations" Look at the State We're In! מרטי מיני-סדרה Sardines סיימון סרט טלוויזיה 1997 The Jack Docherty Show תפקידים שונים סדרת טלוויזיה 1997–2001 המופע של ארמסטרונג ומילר The Armstrong and Miller Show תפקידים שונים סדרת טלוויזיה 1999 Plunkett and Macleane דיקסון לצוד את ונוס Hunting Venus גאווין סרט טלוויזיה Passion Killers ניק סרט טלוויזיה Coming Soon בן סרט טלוויזיה The Adventures of Young Indiana Jones קצין צרפתי בפרק "Daredevils of the Desert" 2000 You Can't Dance סרט קצר Tip of My Tongue דייב סרט קצר סינדרלה Cinderella דנדיני סרט טלוויזיה The Blind Date ג'ו מקסוול ג'ימי גרימבל There's Only One Jimmy Grimble ג'וני טו דוגס (2 כלבים) 2001 שוטר על תנאי The Parole Officer קולין משחקים מפתים Birthday Girl קוֹנְסְיֶרְז' Dr. Terrible's House of Horrible רבנור בפרק "Lesbian Vampire Lovers of Lust" 2002 Surrealissimo: The Trial of Salvador Dalí Yoyotte סרט טלוויזיהמועדון הספר The Book Group מרטין לוגן סדרת טלוויזיה (2 פרקים) Jeffrey Archer: The Truth רולנד מוקלי סרט טלוויזיה 2003 ג'וני אינגליש Johnny English אנגוס בוף השחקנים The Actors קלייב 2004 יצאת נסיך The Prince and Me סורן מיס מארפל Agatha Christie's Marple בזיל בלייק סרט טלוויזיה דוק מרטין Doc Martin סטיוארט ג'יימס סדרת טלוויזיה (2 פרקים) 2004–2006 The Worst Week of My Life הווארד סטיל סדרת טלוויזיה 2005 Malice Aforethought ד"ר אדמונד ביקלי סרט טלוויזיה Starry Night סרט קצר דוק מרטין Doc Martin סטיוארט ג'יימס בפרק "Out of the Woods" 2006 Popetown הכומר סדרת טלוויזיה סקסונדייל Saxondale ברנרד לאנג סדרת טלוויזיה (פרק אחד) 2007 הילולה Razzle Dazzle: A Journey into Dance מר ג'ונתן 2007–2011 בראשית Primeval ג'יימס לסטר סדרת טלוויזיה 2007–2010 המופע של ארמסטרונג ומילר The Armstrong and Miller Show תפקידים שונים 2008–2009 תפאורות קרטון Moving Wallpaper ג'ונתן פופ סדרת טלוויזיה 2008 תפאורות קרטון Moving Wallpaper: The Mole ג'ונתן פופ 2009 Within the Whirlwind קרסני המופע של קתרין קייט The Catherine Tate Show רוח חג המולד של העבר בפרק "Nan's Christmas Carol" QI QI בתפקיד עצמו בפרק "The Future" 2010 4.3.2.1 מר פיליפס 2011–2014מוות בגן עדן Death in Paradise מפקח בילוש ריצ'רד פול 2011 אפיזודס Episodes בתפקיד עצמו ג'וני אינגליש חוזר Johnny English Reborn אגנוס בוף Felix and Murdo תפקידים שונים יחד עם אלכסנדר ארמסטרונג 2013 חדר 101 Room 101 בתפקיד עצמו סדרת טלוויזיה (פרק אחד) 2014 החופשה הסקוטית שלי  What We Did on Our Holiday גאווין מקלאוד סרט קולנוע עם דייוויד טננט This is Jinsy צ'יף אקו / ברפטה סדרת טלוויזיה (פרק אחד) דוקטור הו Doctor Who השריף מנוטינגהאם בפרק "Robot of Sherwood" 2015 Horrible Science פרופסור מקטגרט דיבוב Asylum דן הרן סדרת טלוויזיה (3 פרקים) Ballot Monkeys קווין סטורידג'2016 It's Not Rocket Science מגיש I Want My Wife Back מארי סיטקום של BBC One Power Monkeys 2018 המסע המופלא של הפקיר The Extraordinary Journey of the Fakir השוטר סמית'  2018 ג'וני אינגליש 3.0 Johnny English Strikes Again אנגוס בו 2020 ברידג'רטון Bridgerton לורד פת'רינגטון סדרת טלוויזיה 2021 Off the Rails דן 2021–הווה Professor T. פרופסור ג'ספר טמפסט תפקיד ראשי (4 עונות); 24 פרקים 2022 This Is Christmas ג'ונתן 2022–2024 החשודים Suspect ריצ'רד 10 פרקים 2024 אוסטין (אנ') Austin  ג'וליאן הארטסווד תפקיד ראשי; 8 פרקים

קישורים חיצוניים

 האתר הרשמי של "המופע של ארמסטרונג ומילר"

הערות שוליים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:בריטים שנולדו ב-1966